**SHULE YA UPILI YA KYANIKA**

**MTIHANI WA MWISHO WA MUHULA WA KWANZA**

**KIDATO CHA PILI - KISWAHILI**

**JINA………………………………………………NAMBARI………………….**

1.a) Ufahamu (alama 15)

Mtoto azaliwapo ubongo wake na fikira zake huwa kama ukurasa safi ambao hujaandikwa kitu chochote.Aanzapo kusikia, kuona, kupapasa, kunusa na kuonja, akili yake huanza kukua.Inasemekana kwam,ba mtoto huanza kujifunza mambo mengi mara anapozaliwa. Kwa hivyo wazazi wana jukumu kubwa la kumlea mtoto wao wanavyotaka. Hasa malezi ya mama ni muhimu mno,kwani mtoto humjua kama rafiki wa kwanza, humwamini san, humtii anapoanza kufuata amri na humwiga katika mambo yote ayatendayo.

Hivyo mbasi , mwalimu wa kwanza wa motto ni mama kwani yeye ndiye aliye na mvuto mwingi kwake .Hivi si kusema kuwa baba hana **dhima** katika kumlea mtoto, la!Mazingira ya

mtoto yanapopanuka motto huanza kuwa na **masahibu** na walimu wengi wa kuiga. Baba yake na ndugu zake wakimpenda na kumwonyesha ukarimu atakuwa mkarimu, wakiwa wakimwambia ukweli mtupu atakuwa mkweli,wakimsimulia hadithi za ujasiri atakua akiwa na moyo wa ushujaa. Akiwaona ndugu zake **wanavyowastahi** wazee naye hatakuwa na budikufanya vivyo hivyo kasha atakua mtoto mwenye adabu njema.

Wazazi ndio wanaoweza kujenga misingi bora kwa mtoto wao kuhusu nidhamu.Haifai kumwamrisha mtoto afanye ivi ama vile na huku wazazi wenyewe wanafanya kinyume. **Aghalabu** utamskia baba akimwambia mwanawe asivute sigara, asielewe ama asitukane watu hali yeye mwenyewe anayafanya mambo yayo hayo, tena machoni pa mwanawe!

Mtoto ana imani sana na wazazi wake na ikiwa watakosa adabu, mtoto naye alikadhalika hatakuwa **mwadilifu .** Inafaa mtoto atahadharishwe kuwa marafiki wabaya wanaweza kumkosesha adabu.Kwa mfano, mtoto akirejea nyumbani kutoka shule na kalamu au kitabu kisichokuwa chake ni lazima aadhibiwe vikali na aambiwe amrudishie mwenyewe.Akifuatana na watoto wenzake wakaenda katika shamba la jirani na kuchuma matunda yake akayaleta nyumbani,ikiwa wazazi watayala bila kujua ameyapata wapi, na zaidi wamwambie asante, atazidi kuiba vitu vya watu na kuvileta nyumbani na hatimaye atakuwa **pwaguzi** katika utu uzima wake.

Inafaa wazazi wapinge tabia zote mbaya kwa maneno na vitendo wakati wa kumlea mwana wao kwani wapaswa kumkunja samaki angali mbichi.

Kuna hadithi ya mtoto aliyezoea kuiba.Alianza mayai, akaiba kuku, na jinsi alivyokua ndivyo wizi wake ulivyozidi; akiiba mbuzi na watu, huwaleta nyumbani na kuwachinja. Na mzazi wake akimsetiri kukitokea shitaka.

Siku za mwizi kweli ni arubaini.Ilifika wakati aliponaswa akimchuna ng’ombe wa njirani ngozi.Alipigwa, akapelekwa katika kituo cha polisi na kasha akapelekwa mahakamani kushtakiwa. Japo mzazi alifanya juu chini kumtetea kwa usaidizi wa wakili,hakimu aliamuru afungwe jela miaka kumi.Hakimu alimwuliza huyo mwizi,”jambo la kusema?” Naye alimsihi amruhusu mzazi wake aje karebu naye amnong’onezee jambo Fulani. Mzazi alipofika karibu na kusogeza sikio lake karibu na mdomo wa mtoto wake, mtoto **alimhasiri** kwa kuliuma sikio lake na kulikatalia mbali. Mzazi alilia, “Uuui!” Naam, mchelea mwana kulia hulia yeye.

Wazazi basi hawana budi kuwalea watoto wawe watu wema, wapole, watulivu, wakarimu,**wacheshi** na wenye adili na utu wema, waepukane na ubaya kama asemavyo mshairi Shaaban: Utu wema ni rai duniani kila pembe, ubaya ni uadui, huchukiza kila kiumbe.”

1. Andika kichwa kinachofaa taarifa hii. (alama 1)
2. Mwandishi anatoa sababu gani anaposema kuwa mama ni mwalimu wa kwanza wa mtoto? (alama 2)
3. Baba anamamlaka gani katika kumlea mtoto? (alama 2)
4. Wazazi wanaonywa wajihadhari na nini katika kumlea mtoto? (alama 3)
5. Toa methali nyingine inayolingana na “samaki mkunje angali mbichi” (alama 2)
6. Unafikiri mtoto ambaye alimuuma mzazi sikio alifanya kosa kubwa sana? Toa maoni yako (alama 2)
7. Eleza maana ya, “utu wema ni raia duniani kila pembe, ubaya ni uadui, huchukiza kila kiumbe.” (alama 3)

b) i. Fasihi ni nini? (alama 2)

ii.Tofautisha kati ya fasihi andishi na fasihi simulizi. (alama 8)

c) Bainisha aina za maneno katika sentensi ifuatayo.(alama 4)

Matata yenye utata ya dadake Tata yalitatuliwa.

d) Eleza majukumu mawili ya nusu koloni. (alama 2)

e) Onyesha sehemu za kutamkia sauti zifuatazo; (alama 4)

/t/

/m/

/h/

/y/

f) Bainisha kitenzi kikuu katika sentensi hii.(alama 2)

Mmekwisha watembelea wagonjwa wote hospitalini.

g) Geuza sentensi ifuatayo kwa kutumia -amba- rejeshi ya tamati badala ya kirejeshi ‘o’. (alama 2)

Dau litalofika ufuoni haraka ni langu.

h) Onyesha mofimu katika neno lifuatalo. (alama 2)

Alipigania

1. Taja aina tano za nomino kisha upeane mifano mwafaka katika kila aina. (alama 5)

j) Taja vipashio vinne vya lugha. (alama 4)

**2.Isimu jamii**

Wenyewe wako wapi?

(Akija halahala kutoka jikoni) samahani kwa kukawia kukuhudumia

Wacha porojo zako. Hebu nipatie chai au niodoke na kwenda kwingineko.

Ba mdogo, tuliza na tuelewane. Hasira zote za nini?

Watu wa hoteli hii! Wacha tu…wavivu hata konokono anawashinda matembezeni.

Chai ndio hii hapa bwana mdogo.

Ah! Nipe sukari wewe!

Hebu niletee andazi, unafikiri mimi nanywa chai pekee?

Andazi hili hapa

Hela ngapi?

Ni shilingi kumi

Una wazimu wewe?

a)Taja sajili hii ni ya wapi? (alama 2)

b)Eleza sifa za sajili hii (alama 8)